Nadat hy vier jaar lank uitvoerende hoof van die Suidoosterfees in Kaapstad was, is sy titel nou weer kunstenaar.
Hy het ook nog skaars die deur van die Suidoosterfees agter hom toegetrek of die uitnodigings om op te tree het begin inkom. Vandeesweek tree hy by die Vrystaat Kunstefees saam met Müller op.
“Ek is moeg daarvan dat mense vervreem word deur eksklusiewe ontoeganklike vermaak. Ons maak mooi musiek met ’n effense kinkel in die kabel,” sê hy.
“Ek het die teaterlandskap van ’n ander kant af leer ken, maar nou is dit my beurt. Ek gaan myself uitleef op die plek waarvoor ek gebore is – die verhoog.